SET พักฐาน ปิดเช้าลบ 5 จุด ฟันด์โฟลว์ไหลต่อ หลังบอนด์ยีลด์พุ่ง 4%
SET ปิดเช้าลบ 5 จุด เผชิญแรงขายต่างชาติต่อเนื่อง หลังกังวลเฟดเดินหน้าขึ้นดอกเบี้ยแรง ดัน Bond Yield พุ่งเกือบ 4% ช่วงบ่ายแนวโน้มลงต่อ ให้แนวต้าน 1,670-1,675 จุด แนวรับ 1,655-1,660 จุด
SET ปิดเช้าลบ 5 จุด เผชิญแรงขายต่างชาติต่อเนื่อง หลังกังวลเฟดเดินหน้าขึ้นดอกเบี้ยแรง ดัน Bond Yield พุ่งเกือบ 4% ช่วงบ่ายแนวโน้มลงต่อ ให้แนวต้าน 1,670-1,675 จุด แนวรับ 1,655-1,660 จุด
22 ก.พ. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยช่วงเช้าแกว่งตัวลงตามตลาดหุ้นเอเชียไม่สดใสปรับลงตามตลาดหุ้นสหรัฐจากความกังวลที่เจ้าหน้าที่ธนาคารกลางสหรัฐฯ (เฟด) สนับสนุนการเดินหน้าขึ้นดอกเบี้ยต่อเนื่องเพื่อสกัดเงินเฟ้อ ส่งผลให้อัตราผลตอบแทนพันธบัตรรัฐบาลสหรัฐฯ 10 ปี (Bond Yield) พุ่งขึ้นไปเกือบ 4%
อย่างไรก็ตาม ช่วงนี้ดัชนีเข้าสู่ช่วงของการพักตัวระยะสั้น หลังตอบรับข่าวดีในประเทศไปแล้วเมื่อวานนี้ โดยเฉพาะการยุบสภาและการเลือกตั้งที่เห็นไทม์ไลน์ชัดเจนมากขึ้น ประกอบกับ ยังมีแรงซื้อเข้ามาในหุ้นบางตัวที่มีผลการดำเนินงานออกมาดี ซึ่งยังเป็นปัจจัยหนุนเฉพาะตัว
สำหรับแนวโน้มตลาดหุ้นไทยช่วงบ่ายคาดแกว่งไซด์เวย์แดนลบต่อ เพราะยังคงมีปัจจัยกดดันเรื่องดอกเบี้ยสหรัฐฯที่ยังปรับเพิ่มขึ้นต่อเนื่องมากดดันภาพรวมการลงทุนในตลาดหุ้น โดยให้แนวต้าน 1,670-1,675 จุด แนวรับ 1,655-1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,443.82 ล้านบาท ปิดที่ 137.00 บาท ลดลง 2.50 บาท
CPALL มูลค่าการซื้อขาย 1,777.36 ล้านบาท ปิดที่ 66.50 บาท เพิ่มขึ้น 1.00 บาท
SINGER มูลค่าการซื้อขาย 1,476.50 ล้านบาท ปิดที่ 23.30 บาท เพิ่มขึ้น 2.30 บาท
ADVANC (XD) มูลค่าการซื้อขาย 865.34 ล้านบาท ปิดที่ 207.00 บาท ลดลง 3.00 บาท
EA มูลค่าการซื้อขาย 778.13 ล้านบาท ปิดที่ 81.00 บาท ลดลง 0.25 บาท